Norda Meksiko

Norda Meksiko (, mallongigite El Norte) estas kultura kaj geografia makroregiono kovranta la nordajn teritoriojn de Meksiko. Ĉi tiu termino ne estas oficiala, ĉar ne ekzistas tia administra-teritoria unuo en Meksiko.

La regiono inkludas la subŝtatojn de Baja California, Baja California Sur, Chihuahua, Coahuila, Durango, Nuevo León, Sinaloa, Sonora, kaj Tamaulipas, el kiuj ses limas kun Usono. 

Kelkaj argumentas, ke Norda Meksiko inkluzivas ĉiujn teritoriojn, kiuj situas norde de la Tropiko de Kankro , sed ĉi tiu priskribo inkludus partojn de Zacatecas kaj San Luis Potosí, kiuj ne estas konsiderataj nordaj ŝtatoj.

 Geografio 
Kovrante 1,054,382 km², kio konsistigas ĉirkaŭ 53% de la tuta areo de Meksiko, ĝia teritorio ne estas homogena, la subregionoj estas malforte interligitaj, sed ĝi ja dividas kelkajn komunajn karakterizaĵojn, kie ĝia plej ĉeestanta klimato estas seka kaj dezerta, sed la modera ankaŭ estas latenta. Ĝia orografio estas diversa kaj estas trairata de altaj areoj kiel la montaro Baja California en la samnoma duoninsulo, la Sierra Madre Oriental kaj la Sierra Madre Occidental, same kiel malaltaj areoj kun la pacifika marborda ebenaĵo (Q2893341) aŭ la golfa marborda ebenaĵo (Q1536415).

 Kulturo 
La kulturo de la regiono diferencas de tiu de centra kaj suda Meksiko. La loĝantaro de norda Meksiko estas ĝenerale pli konservativa pri temoj kiel aborto, samseksa geedzeco, kaj la leĝigo de mariĥuano,  sed pli liberala pri aferoj kiel komerco aŭ teknologio.  La nordo ankaŭ distingiĝas de aliaj regionoj per la relative pli granda identiĝo de siaj loĝantoj kun sia hispana heredaĵo. 

 Referencoj 

Kategorio:Eksaj kolonioj de Hispanio
Kategorio:Geografio de Meksiko
Kategorio:Kulturspacoj